કિરપાલ સિંહની અંતિમ વિધિ પંજાબનાં ગુરદાસપુર ખાતે કરવામાં આવી હતી. તેની સાથે મોકલાયેલા સામાનમાં પત્રો મળ્યા હતા. જેમાં તેમણે વકીલ રોકીને પોતાને જેલમાંથી મુક્ત કરાવવા માટેની અપીલ કરી હતી. તેણે લખ્યું હતું કે તેને ગુનેગાર તરીકે ખોટો ફસાવાઇ રહ્યો છે. તેણે તેવો પણ ઉલ્લેખ કર્યો કે તે પત્ર લખે છે તેનાં જવાબ તેને શા માટે નથી મળી રહ્યા. બીજા પત્રમાં આપવીતી સંભળાવતા તેણે અશફાકનો ઉલ્લેખ કર્યો છે. પત્રમાં કિરપાલે જફરનો વારંવાર ઉલ્લેખ કર્યો છે.